jkorsvik/nowiki_second_scrape_merged huggingface dataset:
Stillehavslekene 1969

Stillehavslekene 1969. Lekene, South Pacific Games i 1969 var de tredje Stillehavslekene. De tretten første lekene (1963-2007) het South Pacific Games) fra 2011 het de Pacific Games.
Lekene i 1969 ble arrangert i Port Moresby i Papua Ny-Guinea i perioden 13. til 23. august 1969. Det var 1 150 utøvere fra tolv nasjoner som deltok i femten sporter. Ny-Caledonia ble beste nasjon med 36 gullmedaljer foran Papua Ny-Guinea med 23.


== Medaljer ==


== Deltakende nasjoner ==
Det var 12 nasjoner/land/lag som deltok i lekene i 1969

 Amerikansk Samoa
 Fiji
 Fransk Polynesia
 Guam
 Nauru
 Ny-Hebridene
 Ny-Caledonia
 Papua Ny-Guinea
 Salomonøyene
 Tonga
 Vest-Samoa
 Wallis- og Futunaøyene


== Sporter ==

 Basketball (2)
 Bordtennis (2)
 Boksing (10)
 Friidrett (33)
 Fotball (1)
 Golf (4)
 Judo (5)
 Nettball (1)
 Rugby union (1)
 Seiling (1)
 Softball (1)
 Svømming (19)
 Tennis (3)
 Vektløfting (9)
 Volleyball (2)


== Eksterne lenker ==
[1]
Cecilie Mjøen

Cecilie Mjøen (født 30. august 1972) er en norsk tidligere langrennsløper som representerte Nittedal IL.
Mjøen debuterte i verdenscupen i langrenn 9. mars 1993. Hun deltok totalt i 11 verdenscuprenn, og hennes beste individuelle plassering var en 5.-plass.
Under Norgesmesterskapet på ski 1996 tok hun sølv på stafetten sammen med Bente Martinsen og Elin Bakk Anthonsen. To år senere tok det samme stafettlaget bronse.


== Eksterne lenker ==
(en) Cecilie Mjøen – FIS (langrenn)
Åshild Eidem

Åshild Eidem (født 26. mai 1983 i Bergen) er en norsk journalist, fotograf og forfatter.
Hun har bachelor i journalistikk fra Høgskolen i Bodø, og har studert journalistikk, sosiologi, kultur og kommunikasjon ved Universitetet i Oslo 2002–2005, deretter internasjonale studier samme sted. Ved Det hebraiske universitetet i Jerusalem har hun studerte internasjonal politikk, arabisk og hebraisk.
Eidem har bodd i Skien, i Jerusalem, i Gaza og i Teheran. Hun begynte sin pressekarriere som sommervikar i Porsgrunns Dagblad som 20-åring, og var fotograf, fotosjef, redaksjonsleder og kulturredaktør i studentavisa Universitas i Oslo. Hun har skrevet for Varden, Dagens Næringsliv, Morgenbladet, Aftenposten - og portugisiske Expresso.
I sin første bok Spillet om Gaza presenterer hun fire personer fra Gaza, - en tunnelsmugler, en aktivist, en militant leder og en profilert Hamas-kvinne. 
Eidem ble kåret som Årets frilanser 2013 av NJ-frilansjournalistenes jury.I 2017 jobbet Eidem som kommunikasjonsrådgiver for Norges institusjon for menneskerettigheter.


== Bibliografi ==
Spillet om Gaza, dokumentar og historie, Cappelen Damm (2013)
Arven etter far, av Laila Bokhari i samarbeid med Åshild Eidem, sakprosa, Gyldendal (2015)


== Referanser ==


== Kilder ==
Presentasjon av Åshild Eidem i Forfatterkatalogen på Forfattersentrums nettsider
Rugby union under Stillehavslekene 1969

Rugby union under Stillehavslekene  1969. Rugby union var en av flere sporter som var med i de tredje Stillehavslekene som ble arrangert i Port Moresby i Papua Ny-Guinea i perioden 16. til 23. august 1969. Det var fem herrelag som deltok i Rugby union-turneringen. Først ble det spilt en enkeltserie der alle lagene møttes en gang og siden møttes de to beste lagene i en finale. Fiji vant alle sine fire kamper i det innledende seriespillet. Finalen vant Fiji med 88-3 over Papua Ny-Guinea.


== Medaljer ==


== Eksterne lenker ==
Pacific Games 1969 - Papua New Guinea
Edvard Eikill

Edvard Eikill (født 2. juni 1930 i Stavanger) er en norsk forfatter og oversetter, bosatt i Stavanger.
Eikill tok artium i Volda i 1949, før han utdannet seg til tannlege i Oslo i 1953. Han arbeidet som tannlege fram til 1997.
Etter at han gikk av med pensjon har han utgitt romaner og oversatt historiske verk. Størst oppmerksomhet har det vært rundt utgivelsen av det islandske middelalderverket Flatøybok, i seks bind, der Eikill oversatte teksten og gjendiktet kvadene.
Han er far til musikeren og presten Tormod Eikill.


== Bibliografi ==
RomanerLokes lek, roman, Wigestrand Forlag (2005)
Grim farmannen, roman, Saga (2009)
Korsferd, roman, Saga (2011)
En herse - tre konger, roman, Wigestrand Forlag (2016)
Malmen og sverdet - Finn Arnessons saga, roman, Svein Sandnes Bokforlag (2019)
Kronen ble tung, roman, Svein Sandnes Bokforlag (2020)
Blot, roman, Svein Sandnes Bokforlag (2021)
OversettelserVikingene - bedre enn sitt rykte (Samuel Laing), Saga (2005)
Fagrskinna, Saga (2007)
Den store sagaen om Olav den hellige, Saga (2009)
Angrvadil - sagaene om Torstein Vikingsson og Fridtjov den frøkne (2012)
Flatøybok, bind 1 , Saga (2014)
Flatøybok, bind 2 , Saga (2015)
Flatøybok, bind 3 , Saga (2016)
Sagaen om Håkon Ivarsson, Sagabok (2017)
Flatøybok, bind 4 , Saga (2018)
Flatøybok, bind 5 , Saga (2019)
Flatøybok, bind 6 , Saga (2019)
Ågrip - En norsk kongesaga, Saga (2022)


== Referanser ==


== Eksterne lenker ==
Presentasjon av Edvard Eikill i Forfatterkatalogen på Forfattersentrums nettsider
Presentasjon av Edvard Eikill på sagabok.no
Inga Ravna Eira

Inga Ravna Eira (født 30. mai 1948) er en norsk samisk forfatter, oversetter, lærer og forlagskonsulent. Hun skriver på nordsamisk.
Eira har skrevet lyrikk, noveller og barnebøker. Hun har også arbeidet med performance-forestillinger i lag med andre kunstnere. Det resulterte blant annet i fortellingen Gilši – Skilful, utgitt på CD i 2012, med tema kvinnenes situasjon i reindriften.
Under kulturuka i Karasjok fikk Eira i 2006 «årets kulturpris». Hun er med i Samisk forfatterforening, som hun også har ledet, og hun har spesielt vært engasjert i arbeidet for samisk språk og for det samiske i skolen. Hennes diktsamling Ii dát leat dat eana («Dette er ikke den jorda», 2018) har form av en monolog hvor modergudinnen Uksáhkká taler til vår tids mennesker om naturvern. Boka ble nominert til Nordisk råds litteraturpris.


== Bibliografi ==
Guovdageainno mánát mainnastit – redaktør, barnebok (1979)
Savdnjiluvvon nagir – antologi med lyrikk av tre samiske forfattere, illustrert av Aage Gaup (1989)
Mellet – barnebok (1992) illustrert av Iver Jåks; oversatt til norsk av Inger Seierstad
Sámi dáiddárleksikona/Samisk kunstnerleksikon – redaktør: Synnøve Persen ; oversatt til samisk av Inga Ravna Eira ; illustrert av Johan Turi (1994)
Lieđážan – lyrikk, Davvi Girji (1997) illustrert av Maj-Lis Skaltje
Eadni ganjaldii mu fuolppuid – lyrikk, Davvi Girji (2009)
På norsk: Mor gråt over mine skjørt – Davvi Girji (2011)
Jidnes skálkošeapmi – lyrikk for barn og ungdom, Davvi Girji (2014)
Ii dát leat dat eana – lyrikk, Davvi Girji (2018)
På norsk: Dette er ikke den jorda – Davvi Girji (2019)
Gáhttára Iđit : Vokterens morgen : The Guardian's Dawn – flerspråklig lyrikksamling, Davvi Girji (2020)


== Referanser ==


== Kilder ==
Presentasjon av Inga Ravna Eira i Forfatterkatalogen på Forfattersentrums nettsider
Tone Elisabeth Vangen

Tone Elisabeth Vangen (født 17. mars 1966) er en norsk jurist. Vangen var politimester i Nordland politidistrikt fra 1. januar 2016 til 1. januar 2021.I årene 2005–2011 var hun politimester i Salten politidistrikt. Fra 2012 til 2015 var hun fylkesutdanningssjef i Nordland fylkeskommune.
Vangen er medlem av styret i Nordlandsforskning.


== Referanser ==
Prestegårdsveien (Tønsberg)

Prestegårdsveien (1-91, 8-94) er en 1 km lang vei mellom Eik og Slagen kirke i Tønsberg. Veien utgjør en del av fylkesvei 465.


== Referanser ==
Gunnar Egil Christiansen

Gunnar Egil Christiansen (1890–1979) var en norsk arkivar som fra 1921 var statsarkivar på Statsarkivet i Hamar. Han skrev også bøker om norsk glassindustri.
Han var født på Nes i Akershus av sogneprest Olav Martinius Christiansen (1852–1932) og Karen Hansen (1845–1923).  Etter examen artium i 1909 fra Aars og Voss' skole i Kristiania ble han cand.philol. i 1916 og jobbet litt som overlærer i Kristiansand.  Allerede i januar 1917 ble han amanuensis ved Riksarkivet og tok  pedagogisk seminar.  Så var han ved Statsarkivet i Hamar fra den 31. oktober 1921. Samme året giftet han seg med Margaretha Franziska Goldemund (1892–) fra Kristiania. Gunnar Egil publiserte i det lokale historielagets (for Oppland og Hedmark) Bygd og Bonde (grunnlagt 1919) der han også var medredaktør til det ble nedlagt i 1928. Han skrev også i det lokalhistoriske vitenskapstidsskriftet Heimen (etablert 1922) og i Oslo Byes Vel sitt lokaltidsskrift St. Hallvard (etablert 1915). Bøker om glassindustri, Christiania Glasmagasin og Hadeland glassverk skrev han også.


== Utgivelser ==
Christiansen, G.E. (1939). De gamle privilegerte norske glassverker og Christiania glasmagasin (del 1). Oslo: Aschehoug. 
Christiansen, G.E. (1939). De gamle privilegerte norske glassverker og Christiania glasmagasin (del 2). Oslo: Aschehoug. 
Christiansen, G.E. (1939). De gamle privilegerte norske glassverker og Christiania glasmagasin (del 3). Oslo: Aschehoug. 


== Kilder ==


== Eksterne lenker ==
Christiansen, Gunnar Egil hos Arkivverket.
Jamaah Ansharut Tauhid

Jamaah Ansharut Tauhid (ofte forkortet JAT) er en indonesisk organsisasjon betegnet som en terrorgruppe av USA. Gruppen er stiftet av Abu Bakar Bashir som også var med på å stifte Jemaah Islamiyah. Sistnevnte gruppe er mest kjent for å stå bak terrorangrepet på Bali 2002.


== Referanser ==
Gray-kode

Gray-kode, eller «reflektert binær kode» er et binært kodesystem der to etterfølgende verdier bare er ett bit forskjellige. Koden har fått navn etter Frank Gray som søkte patent på koden i 1947.


== Poenget med Gray-kode ==

Mange instrumenter angir posisjon ved å skru av og på brytere. Ved vanlig binærkoding vil f.eks. posisjon 3 (binært 011) og 4 (binært 100) ha 3 bit som er forskjellige. Ved bruk av fysiske mekaniske brytere er det usannsynlig at alle bryterne vil endre verdi helt samtidig, og i den korte perioden endringen skjer vil verdien midlertidig bli en annen. En endring fra 011 til 100 kan f.eks. være innom både 001 og 101 underveis, og det er vanskelig å si om verdien skyldes treg endring eller om verdien faktisk skulle være 101 en kort stund.
Gray-kode løser dette ved å endre bare en bryter om gangen, og dermed blir det aldri tvetydighet i form av mellomposisjoner.

Merk at den siste posisjonen kun er ett bit forskjellig fra den første, og Gray-kode er derfor syklisk.


== Bruk ==
Gray-kode benyttes i posisjons enkodere som angir rotasjon eller lengde. Kodingen kan brukes for å sende data der mottageren ønsker å kontrollere rekkefølgen eller å identifisere data som ikke mottas. Graykoding kan redusere kompleksiteten i kodingen av bilder over til en datastrøm. Gray-kode ble lenge brukt i CRT-TV-er for å gi et mindre hakkete bilde.


== Referanser ==
Rolf Lunde

Rolf Schubarth Lunde (født 27. mai 1891 i Moss, død 3. november 1928 i Lillehammer) var en norsk maler og billedhogger.


== Liv og virke ==
Rolf Lunde ville først bli maler. Han var elev ved Kunst- og håndverksskolen 1906–08, av Othon Friesz i Paris 1920, av billedhoggeren Antoine Bourdelle 1921–22 og ved Kunstakademiet 1922–23. Etter studiereise i Tyskland, Storbritannia og Frankrike 1925–26 utførte han flere arbeider i en impresjonistisk grov og livfull stil som preget kunsten da. I Lillehammer står en statue av Ludvig Wiese, byens grunnlegger, brønnskulpturene «Slaven» og «Tårnpetter» (alle reist i 1927). Nasjonalmuseet/Nasjonalgalleriet i Oslo eier portretthoder av Einar Flagstad (1925) og «Russerinnen» (1926), en replika av  «Tårnpetter» og en rekke av Lundes akttegninger, utført med sikker sans for stor og hel form.


== Referanser ==


== Eksterne lenker ==
(en) Rolf Lunde – kategori av bilder, video eller lyd på Commons
Piñera (Uruguay)

Piñera er en by i Guichón kommunen, i Paysandú-departementet i det nordvestlige Uruguay.


== Historie ==
Piñera ble grunnlagt i 1907 etter José Piñera (1868-1939).


== Befolkning ==
Byen har 112 innbyggere (Beregning 2011)

Kilde:


== Transport ==
 Ruta 25 forbinder Piñera med Beisso, Young, Menafra og Merinos. 


== Referanser ==


== Eksterne lenker ==
(en) Piñera, Paysandú – kategori av bilder, video eller lyd på Commons 
Kart over Piñera (INE) (spansk)
Tiatucurá

Villa María de Tiatucurá er en by i Guichón kommunen, i Paysandú-departementet i det nordvestlige Uruguay.


== Befolkning ==
Byen har 49 innbyggere (Beregning 2011)

Kilde:


== Transport ==
 Ruta 25 forbinder Tiatucurá med Beisso, Young, Menafra og Merinos. 


== Referanser ==


== Eksterne lenker ==
Kart over Villa María-Tiatucurá (INE) (spansk)
Lars R. Engebretsen

Lars Roar Engebretsen (født 27. desember 1974 i Moss) er en norsk forfatter og lyriker, pr. 2015 bosatt i Sverige.


== Bibliografi ==
Transevannet, lyrikk, Oktober (2000)
Fotarbeidet, lyrikk, Oktober (2002)
Samling, lyrikk, Oktober (2005)


== Kilder ==
Presentasjon av Lars R. Engebretsen i Forfatterkatalogen på Forfattersentrums nettsider
Presentasjon av Lars R. Engebretsen på Oktober forlags nettsider
Ford Model A (1927–1931)

Model A var etter T-Forden Fords andre store produksjon av en bilmodell som var vellykket. Produksjonen begynte den  20. oktober 1927  Den erstattet T-Forden som var blitt bygget nesten uforandret i 18 år. Den 31. august 1931 forlot den siste bilen samlebåndet. Da var det produsert 4 320 446 enheter av denne modellen, noe mindre enn en tredjedel av T-Forden, som den erstattet. Den ble etterfulgt av Model B.
Prisene varierte mellom 385 dollar for to-dørsvarianten til 570 dollar for den mest luksuriøse firedørsvarianten. Motoren var fire-sylindret med et volum på 3,3 liter og brukte  mellom  0,9 til 1,2 liter pr mil. Den hadde en topphastighet på rundt 104 km/t.


== GAZ ==
Den russiske bilfabrikken GAZ, oversatt Gorky Bilfabrikk GAZ, som samarbeidet med Ford produserte en versjon av A-Forden på lisens.
Ogden

Ogden kan vise til flere ting:


== Stedsnavn i USA ==
Ogden (Iowa)
Ogden (Kansas)
Ogden (New York)
Ogden (Utah) - Den største byen med dette navnet


== Navn på personer ==
David Ogden Stiers - Skuespiller fra USA
Edith Ogden - Forfatter-pseudonym for Edith Ranum
Ogden L. Mills (1884 - 1937) - Advokat og politiker fra USA
Académie scandinave Maison Watteau

Académie Scandinave Maison Watteau var mellom 1919 og 1935 en kunstskole i Paris i Frankrike.Académie Scandinave ble drevet av svenske, norske og danske kunstnere, blant dem Lena Börjeson, Otte Sköld, Henrik Sørensen, Adam Fischer og Per Krohg, med Lena Börjeson som forstanderinne. Skolen var lagt til Maison Watteau, der allerede en tid det var blitt utstilt svensk kunst.Intendenten og vaktmesteren Åke Pernby samt Otte Sköld vendte i 1929 tilbake fra Paris og Académie Scandinave til Sverige og grunnla sammen i Stockholm Otte Skölds målarskola, senere kalt Pernbys målarskola. Lena Börjeson begynte også etter sin hjemkomst til Sverige med en kunstskole, Lena Börjesons skulpturskola, 1940 i Stockholm.


== Norske elever ==
Håkon Stenstadvold
Egil Iveland
Elisabeth Dored
Willy Midelfart
Johs. Rian
Aage Storstein
Gunnar Wefring
Thoralf Gjesdal
Joachim Grøgaard
Johan Lie-Gjemre
Lizzi Getz Lange
Thorvald Slettebak
Alfhild Skau
Martha Præsttun
Tor Refsum
Ville Aarseth
Sigfrid Ørstad


== Referanser ==
Tabarak

Tabarak er et sjeldent arabisk mannsnavn. Formen Tabarkalla er vanlig i Niger.


== Etymologi ==
Tabarak betyr «hellig, opphøyet».


== Utbredelse ==
I 2014 forbød innenriksdepartementet i Saudi-Arabia å gi nyfødte navnet Tabarak.Tabellen nedenfor gir en detaljert oversikt over populariteten til mannsnavnet Tabarak og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Tabarak Husain (født 1924), bengalsk diplomat
Tabarak Dar (født 1976), pakistansk cricketspiller


== Referanser ==


== Eksterne lenker ==
(en) Behind the Name: Tabarak
(en) Think Baby Names: Tabarak
Nansenisen

Nansenisen er den delen av Antarktisplatået som ligger rett sør for Sør-Rondane i Dronning Maud Land. I 1973 ble definisjonen av Nansenisens utstrekning endret fra å dekke hele området sør for Sør-Rondane til Dronning Maud Lands østlige ytterpunkt ved 45° øst til bare å dekke området sør for Sør-Rondane.Den er oppkalt etter den norske forskeren, polfareren og diplomaten Fridtjof Nansen (1861–1930).


== Referanser ==


== Eksterne lenker ==
Nansenisen Stadnamn i norske polarområde, Norsk polarinstitutt
Germany National Report International Trans-Antarctic Scientific Expedition
Algoritmisk tenkning

Algoritmisk tenkning er den norske oversettelsen av det engelske computational thinking. En av mange definisjoner går ut på at algoritmisk tenkning er «tankeprosessen knyttet til å formulere et problem og dets løsning(er) på en slik måte at det kan løses av en informasjonsprosesser (menneske eller maskin).»Algoritmisk tenkning er et sett med konsepter og fremgangsmåter knyttet til prosessen fra man blir klar over et problem til man har funnet en løsning på problemet. I dette ligger å bryte ned problemet i løsbare delproblemer, generalisere problemer, modellere løsninger og finne stegene man må igjennom for å komme til en endelig løsning.
Begrepet algoritmisk tankegang er hentet fra det engelske «computational thinking» og ble først brukt av Seymour Papert i boka Mindstorms: Children, computers, and powerful ideas  fra 1980. Professor Jeanette Wing beskrev i artikkelen Computational Thinking i 2006  algoritmisk tenkning som en ferdighet og tilnærming som er relevant for alle, også utenom datavitenskapen.
Algoritmisk tenkning involverer å bryte komplekse problemer ned til en serie mindre, mer håndterlige problemer (dekomponering). Hvert av disse mindre problemene kan så behandles separat ved å vurdere hvordan liknende problemer har vært løst tidligere (mønstergjenkjenning) og fokusere på de viktige detaljene og ignorere irrelevant informasjon (abstraksjon). Til sist utformes stegvise instruksjoner og regler for å løse hvert av de mindre problemene (algoritmer).


==== Nøkkelbegreper ====
Den britiske organisasjonen Barefoot Computing tar utgangspunkt i seks elementer som inngår i algoritmisk tenkning:
Logikk - analysere og forutse (hypoteser)
Algoritmer - lage steg-for-steg-beskrivelser og regler
Mønstre - gjenkjenne og utnytte likheter
Dekomposisjon - bryte ned i mindre deler
Abstraksjoner - fjerne unødvendige detaljer
Evaluering - vurdere resultat og produkt (eget og andres)Det er også et sett ulike tilnærminger eller arbeidsmåter som knyttet til algoritmisk tenkning (Barefoot Computing, 2014 [1])

Fikle («tinkering») - utforske og eksperimentere; gjøre endringer og se hva som skjer
Skape - planlegge, designe og lage løsninger og produkter
Feilsøke og -rette - oppdage og rette feil
Utholdenhet - fortsette og prøve på nytt (kognitiv kondis)
Samarbeid - arbeide sammen for å sikre best mulig resultat


== Referanser ==
Erling Finne

Erling Finne (født 21. juli 1891 i Kristiania, død 8. oktober 1919) var en norsk kjemiker som studerte nukleinsyrer.
Etter examen artium fra Kristiania katedralskole i 1909 tok han Krigsskolen 1912 og drev det til premierløytnant, før han henga seg til kjemien, studerte ved Technische Universität Dresden, der diplomarbeidet Studien über Explosivstoff brakte ham tittelen dipl.-ing. den 25. juli 1916.  Han var i 1918–19 amanuensis (foreleser) ved Kjemisk institutt (UiO) sitt laboratorium, som vikar for  Heinrich Jacob Goldschmidt (1857–1927). Etter også å ha vært ved Norsk Hydro sitt forsøkslaboratorium på Skøyen, ble det ham i 1919 tildelt en doktorgrad fra Technische Universität Dresden for avhandlingen Die Leitfähigkeit von Säuren und Salzen in Methylalkohol. Det ble ham også tildelt kjemiske patenter.Han døde i 1919 under en studiereise i Stockholm. Han skulle lære celluloseteknikk hos professor Peter Klason (1848–1937).


== Familie ==
Han var sønn av Gabriel Grubbe Dietrichson Finne (1844–1907) og Alette Sophie Cappelen (1852–1897) som var datter av Severin Diderik Cappelen fra Gjerpen. Blant søsknene var OL-fekter og advokat Severin Finne (1883–1953).  Som broren var også Erling medlem av Oslo Fekteklub. Selv giftet Erling seg i 1917 med Astrid Larsen (1892–1918) som var datter av vingrosserer Alfred Larsen.  Kona døde i spanskesyken.


== Se også ==
Finne (slekt) for farsslekta
Cappelen (slektstre) for morsslekta


== Referanser ==

Mal:STANDARDSORTERINGFinne, Erling
Ashur Etwebi

Ashur Etwebi (født 3. oktober 1952 i Tripoli) er en libysk professor, oversetter, forfatter, lyriker og kulturaktivist, bosatt i Kattem i Trøndelag. 
Etwebi tok en bachelorgrad ved Universitetet i Tripoli i 1980, og doktorerte ved universitetet i Dublin i 1990. Han hadde en sentral rolle i Libyas nasjonale helsevesen. Etwebi arbeidet ved Zawia Universitet som professor i medisin til 2010. I desember 2014 kom han sammen med sin familie til Trondheim som byens nye Fribyforfatter.


== Bibliografi ==
Balcony Poems, Safir Press, Cairo, lyrikk (1993)
Dardanin, Markz AlHadara Al-Arabiya, Cairo, roman (2001)
Your friends passed this way, Markz AlHadara Al-Arabiya, Cairo, lyrikk (2002)
River music, Majlis Thaqafa Al Am, Libya, lyrikk (2004)
Box of old laughs, Gharian, Libya, lyrikk (2005)
Poems from above the hill, Majlis Thaqafa Al Am, Libya, lyrikk(2008)
On understanding creatures and Things, Darf, Libya, lyrikk (2010)
On solitude and other things, Arknu Press, Libya, lyrikk (2012)
Fragments, Arknu Press, Libya, lyrikk (2013)
Plums don’t wait long, Arknu Press, Libya, lyrikk (2014)GjendiktningAnthology of international poetry, GSC, Libya (2006)
The Sky Quake’, a long poem by Vicente Huedobro, GSC, Libya (2009)
Masters of Japanese Haiku in four centuries, GSC, Libya (2010)
Poems of ecstasy by Kabir, Arknu Press, Libya (2013)
Selections from Diwan Shams Tibriz by Mevlana J. Edeen Rumi, Arknu Press, Libya (2013)
Gherbal Al Rouh, Selections of Rumi’s work, Aljamal publications, Beirut (2014)


== Referanser ==


== Kilder ==
Presentasjon av Ashur Etwebi i Forfatterkatalogen på Forfattersentrums nettsider
Hege Øversveen

Hege Øversveen (født 16. september 1985) er en norsk musiker i sjangrene country, pop, roots og rock.I 2012 var hun finalist i den norske utgaven av The Voice, og stod igjen som den siste kvinnelige i konkurransen. I 2013 kom debutalbumet You Don't Know Me, som lå sju uker på VG-lista «Topp 20». Albumet ble i Klassekampen omtalt som et av de åtte beste album dette året. Hennes andre album, Goodbye Yellow Roses, ble gitt ut i 2018. For albumet ble hun nominert til Spellemannprisen 2018 i klassen country.
I tillegg til turnéer holder hun en årlig låtskrivercamp for ungdom, deltar i Den kulturelle skolesekken, og samarbeider med andre band og artister som VON og Lewi Bergrud.I 2014 gjestet hun for første gang NRK-programmet Beat for beat, og året etter var hun én av rundt 60 norske artister som overrasket Ivar Dyrhaug i hans aller siste innspilling av nettopp dette programmet.Hun har spilt på flere av Norges klubb- og festivalscener, og har varmet opp for artister som f.eks. Kurt Nilsen og Bigbang.


== Diskografi ==
You Don't Know Me (2013, Grammofon)
Goodbye Yellow Roses (2018, Red Sue Records)


== Referanser ==


== Eksterne lenker ==
(en) Offisielt nettsted 
(en) Hege Øversveen på Internet Movie Database
Oda Schjøll

Oda Schjøll (født 8. juni 1950 i Oslo) er en norsk skuespiller.
Schjøll studerte ved Statens Teaterskole 1978-1981. Hun har arbeidet ved Nordland Teater, Fjernsynsteatret, Trøndelag Teater, Teater Ibsen og Marja-teatret.Schjøll, som har hatt mindre roller i fjernsynsseriene Fox Grønland, Hotel Cæsar, Karl & Co, Holms, Sejer - Elskede Poona, Sørgekåpen, huskes også i rollen som den mishandlede hustruen i Fjernsynsteatrets Du kan da ikke bare gå.


== Referanser ==


== Eksterne lenker ==
(en) Oda Schjøll på Internet Movie Database 
(no) Oda Schjøll hos Filmfront 
(no) Oda Schjøll hos Sceneweb
Basketball under Stillehavslekene 1969

Basketball under Stillehavslekene  1969. Basketball var en av flere sporter som var med i de tredje Stillehavslekene som ble arrangert i Port Moresby i Papua Ny-Guinea i perioden 16. til 23. august 1969. Det var åtte herrelag og fem damelag som deltok i Basketball-turneringene. Først ble det spilt en enkeltserie der alle lagene møttes en gang og siden møttes de to beste lagene i en finale. Papua Ny-Guinea vant damefinalen med 35-33 og Fransk Polynesia vant herrefinalen med 56-39 over Papua Ny-Guinea.


== Medaljer ==


== Eksterne lenker ==
Pacific Games 1969 - Papua New Guinea